**Arvokas minä; Asukasloikan asiakaskunnan segmentointi**

Asukasloikan asiakaskuntaa on segmentoitu 16 eri ryhmään. Yksi segmentti voi koskea yhtä tai kahta henkilöä tai asiakas kuuluu moneen eri segmenttiin. Mutta jokainen asiakassegmentti on meille painoarvoltaan yhtä tärkeä. Segmenttejä lähdettiin työstämään Arvokas minä -teemalla, koska jokainen meistä on arvokas, tärkeä ja ihastuttava persoona omine kolhuineen ja elämänhaasteineen, elämänkokemuksineen ja iloineen.

**Arvokas minä,** jolla yksi tai useampi fyysinen tai psyykkinen sairaus sekä kuntoutumisprosessi on kesken tai opettelee elämään haasteidensa kanssa.

**Arvokas minä,** jolla on haasteita sosiaalisissa taidoissa, on hieman arka tarkkailijatyyppi.

**Arvokas minä,** joka on yksinäinen, vailla kaveria, ystävää sekä elämänpiirini on erittäin suppea.

**Arvokas minä,** joka hieman kaljottelee, mutta ei itse täysin hahmota ongelmaa, saa turvaa omista rutiineista sekä omasta kaveriporukasta, on omiin tapoihinsa pinttynyt, on hyväntahtoinen sekä omaa oman kodin.

**Arvokas minä,** joka on traumatisoitunut yhdellä tai useammalla saralla; perheväkivalta, hylkäämiskokemukset, kiusaaminen, päihteiden käyttö, rikoskierteet, läheisen itsemurha/sairastuminen, onnettomuudet, taloustilanteen äkillinen muutos.

**Arvokas minä,** joka on yksinhuoltaja, uusioperhe, monilapsinen perhe, saa tukea ja apua arjen pyörittämiseen, pärjää, vanhempi kaipaa tulevansa kuulluksi omine tarpeineen.

**Arvokas minä,** joka on lievästi kehitysvammainen, täysillä mukana elämässä ja nykyhetkessä, on usein aliarvioitu esim. ulkonäön, puheentuottamisen, liikkumis- tai näköhaasteiden vuoksi.

**Arvokas minä,** joka kärsii talousvaikeuksista, omaa ulosottovelkaa, pyörittää arkea pienellä budjetilla, oikeus erilaisiin taloudellisiin tukiin/tuen muotoihin.

**Arvokas minä,** joka on taistellut mm. syöpähoitojen, erilaisten leikkausten polun, osaa nauttia tästä hetkestä, uskaltaa uuteen pienellä tuuppauksella.

**Arvokas minä,** jolla on todettu ADHD, ADD, aistiyliherkkyys tai oppimisvaikeus, on välillä väärin tulkittu ja ymmärretty.

**Arvokas minä,** jolla itsellään, läheisellään tai usealla perheenjäsenellä on rikostausta, päihde- tai mielenterveysongelma, kantaa vielä paremmankin polun myötä häpeää tai ikävää taakkaa harteillaan.

**Arvokas minä,** joka on herännyt omasta hyvinvoinnista huolehtimiseen tai juuri nyt aika on siihen kypsä, tarvitsee tukea ja apua asioiden ja eri vaihtoehtojen selvittämiseen sekä osa kaipaa mukaan harrastuskaveria.

**Arvokas minä,** jolla on suuri epäluottamus viranomaisiin, kaipaa aikaa luottamussuhteen rakentamiseen sekä lempeää työskentelyotetta.

**Arvokas minä,** joka on osa Suomen vähemmistöjä; romanit, inkerinsuomalaiset, eri maista saapuneet maahanmuuttajat, joutuu välillä perustelemaan, selittämään omaan kulttuuriini liittyviä asioita, kokee suomen kielen opettelun haasteelliseksi, saa välillä osakseni syrjintää, haluaa sulautua osaksi uutta paikallisuutta sekä kaipaa tasavertaista kohtelua.

**Arvokas minä,** joka kuuluu seksuaalivähemmistöön, kokee, että Savonlinnassa ollaan vielä asian suhteen lapsen kengissä, on kokenut/kokee välillä kiusaamista, väkivaltaa, syrjintää suuntautumisensa vuoksi.

**Arvokas minä,** joka on uudelle paikkakunnalle muuttanut opintojen, työn, perheen, elämäntilanteen vuoksi, kaipaa apua ja tukea, jotta pääsee kärryille paikallisista palveluista sekä toivoo saavansa sosiaalisia kontakteja mm. harrastuksen myötä.